Greifsvaldas
Greifsvaldas (vok. Greifswald; sen. vok. Griepswoold; nuo herbo gyvūno – Pomeranijos grifo) – miestas Šiaurės rytų Vokietijoje, Meklenburge-Priešakinėje Pomeranijoje. Kartu su Štralzundu sudaro vieną iš keturių Meklenburgo-Priešakinės Pomeranijos federalinės žemės regioninių centrų. Mieste 8 rajonai. 54 000 gyv. Žymus Greifsvaldo universitetas (12 000 studentų, 5 000 Universiteto darbuotojų). Meras Arthur König (CDU), 2010 m. duomenimis. Greifsvaldo universitete įsikūręs Baltistikos institutas. Greifsvaldo Baltistikos institutas yra paskutinė Vokietijos ir vienintelė vokiškai kalbančių šalių aukštojo mokslo įstaiga, siūlanti visų pakopų universitetines baltistikos studijas: bakalauro, magistro ir daktaro.